નવી દિલ્હી: દેશના સૌથી મોટું બેંકિંગ કૌભાંડ સામે આવ્યા બાદ, નાણાં મંત્રાલયે એક મોટું પગલું ભરતા દેશની તમામ બેંકોને 15 દિવસની મહોલત આપી 50 કરોડથી વધુની એનપીએ વિશે તપાસ કરીને સીબીઆઈને જાણ કરવા સૂચના આપી દીધી છે. નાણાં મંત્રાલયે સ્પષ્ટ કર્યું છે કે બેંક કૌભાંડ અંગે સમય રહેતા જ જાણકારી મેળવી લેવામાં આવે. આ માટે તેમણે તમામ પબ્લીક સેક્ટર બેંકોના મેનેજીંગ ડાયરેક્ટર્સને સૂચના આપી દીધી છે. એટલું જ નહિં 15 દિવસમાં તપાસ પૂર્ણ કરીને આવા મામલાઓ સીબીઆઈને સોંપી દેવા જણાવ્યું છે.